بھرت انے نینو

بھرت انے نینو (اردو: بھرت یعنی میں) 2018ء میں جاری ہونی والی ایک بھارتی تیلگو ہنگامہ خیز فلم ہے، اس فلم کے مصنف اور ہدایت کار کورتلا شوا ہیں۔ اس فلم میں مہیش بابو، کیارا اڈوانی اور پرکاش راج مرکزی کرداروں میں ہیں۔ فلم کی کہانی ایک طالب علم کے گرد گھومتی ہے، جو غیر متوقع طور پر آندھرا پردیش کا رہنما بن جاتا ہے اور سیاست کو بہتر بنانے کی کوشش کرتا ہے۔ یہ فلم 20 اپریل، 2018ء کو جاری ہوئی اور مثبت تجزیے حاصل کیے۔ یہ فلم تیسری سب سے زیادہ پیسے کمانے والی تیلگو فلم ہے۔ فلم کا تمل ڈب وزژن بھرت انم نان اور ملیالم ڈب ورژن بھرت انم نجان 31 مئی 2018ء کو جاری ہوا۔ فلم نے تقریبًا 230 کروڑ کے قریب کمائی کی۔ فلم کا ہندی ڈب ورژن ڈیشنگ سی ایم بھرت 2019ء میں جاری کیا گیا۔

کردار 

 مہیش بابو بطور بھرت رام (ناتقسیم شدہ آندھرا پردیش کے وزیر اعلی)
 کیارا اڈوانی بطور واسومتھی
 پرکاش راج بطور ورداراجلو ناناجی
 آر سرتھکمار بطور راگھو راؤ، بھرت کا باپ
 دیوراج بطور مخالف رہنما سری پتی راؤ
 آمنی بطور بھرت کی ماں
 ستارہ بطور بھرت کی سوتیلی ماں
 پوسانی کرشنا مرالی بطور وزیر
 دیوداس کناکال بطور سیاست دان
 جیالا لیتا بطور اسمبلی اسپیکر
 پی روی شنکر بطور ایم ایل اے دامو
 سچن کھڈیکر آئی پی ایس کرشنا
 بینر جی بطور وزیر
 انیش کرولا بطور شری واتسو، چیف سیکریٹری
 راہل رامہ کرشنا بطور رامنا
 جیوا بطور پی بی، وزیر تعلیم
 یشپال شرما بطور منوہر، سری پتھی راؤ کا بیٹا
 شترو بطور دامو کا بیٹا
 مکتھر خان بطور مکتھر، وزیر اعلی کا سیکریٹری آفیسر
  سوریا کمار بگھوان داس بطور جرنلسٹ
 ساکشی شوا بطور بھرت کے چاچو/ماموں 
 راؤ رمیش بطور ہیڈ کانسٹیبل اور واسومتی کا باپ
 اجے بطور  ارویند کرشنا، سی آئی ڈی آفیسر
 براہمہ جی بطور بھاسکر، بھرت کی ذاتی سیکریٹری
 رامہ جوگیہ شاستری "وچھاڈیو سامی" گانے میں (خصوصی ظہور)
 کاؤمڈی نیمنی بطور بھرت کی سوتیلی بہن
 اینڈریو سورج بطور بھرت کا دوست

تیاری

شروعات 
2016ء میں، ڈی وی وی ڈنیا نے یہ اعلان کیا کہ وہ کورتلا شوا کی ہدایت کاری میں مہیش بابو کے ساتھ فلم پروڈیوس کریں گے۔ دیوی سری پرساد فلم کی موسیقی سنبھالیں گے۔

کاسٹنگ 
فلم ایم ایس دھونی میں کام کرنے والی اداکارہ کیارا اڈوانی کو وزیر اعلی کی سہیلی کے طور پر چنا گیا۔ آر سرتھکمار نے مہیش بابو کے والد کا کردار نبھایا اور پرکاش راج نے فلم کے ولن کے طور پر سائن کیا۔

اداکار دیو راج جو زیادہ تر تیلگو فلموں میں ولن کا کردار نبھاتے ہیں۔ انہوں نے اس فلم کے ذریعے 11 سال کے وقفے کے بعد کسی تیلگو فلم میں کام کیا۔ اس فلم دیو راج میں مخالف جماعت کے رہنما کے طور پر نظر آئے۔

عملہ 
رام-لکشمن نے فلم کے اسٹنٹس کی چیریوگرافی کی۔ رقص کی چیریو گرافی راجو سندرم، دنیش کمار اور رگھو کی طرف سے کی گئی۔

فلمنگ 
"آئی ڈونٹ ناؤ" (I Don't Know) فرحان اختر کی طرف سے گایا گیا پہلا جنوبی ہند کا گانا ہے۔ اس گانے کی شوٹنگ مہیش بابو کے ساتھ اسپین میں ہوئی۔ اس گانے کی چیریوگرافی راجو سندرم نے کی۔

اشاعت سے پہلے کی تقریب 
فلم کی آڈیو لاؤنچ/اشاعت سے پہلے کی تقریب 7 اپریل، 2018ء کو لال بہادر شاستری اسٹیڈیم میں منعقد ہوئی۔ تیلگو اداکار این ٹی آر جونئیر اس تقریب کے خصوصی مہمان تھے۔

تیلگو چینل اسٹار ما نے فلم کے ٹی وی حقوق خریدے اور ایمازون ویڈیو نے 9 جون، 2018ء کو فلم کا ڈیجیٹل طور پر پریمیئر کیا۔

ساؤنڈ ٹریک 
فلم کے ساؤنڈ ٹریک کو دیوی سری پرساد نے کمپوز کیا۔ تین گانے "بھرت انے نینو"، "وچھاڈیو سامی" اور "آئی ڈونٹ ناؤ" سنگلز کے طور پر جاری ہوئے۔ فلم کی آڈیو لاؤنچ/اشاعت سے پہلے کی تقریب 7 اپریل، 2018ء کو لال بہادر شاستری اسٹیڈیم میں منعقد ہوئی۔ "آئی ڈونٹ ناؤ" پہلا جنوبی ہند کا گانا ہے جسے فرحان اختر نے گایا۔ پانچوں گانوں کو رامہ جوگیہ شاستری نے لکھا۔

بیرونی روابط

حوالہ جات 

2010ء کی دہائی کی ایکشن فلمیں
2010ء کی دہائی کی تیلگو فلمیں
2018ء کی ڈراما فلمیں
ان پٹ کی غلطیوں کے ساتھ ٹریک فہرستیں
بھارتی ایکشن فلمیں
بھارتی ایکشن ڈراما فلمیں
بھارتی سیاسی فلمیں
بھارتی فلمیں
تیلگو زبان کی فلمیں
حیدرآباد، بھارت میں عکس بند فلمیں
ہندی میں ڈب شدہ تیلگو زبان کی فلمیں